[Foto’s] Die gevaarlikste pad in FrankrykDie passage du gois wat net vir etlike ure ‘n dag veilig is om langs te reis (Foto: H1apn/Brightside) Motoriste en voetgangers in Frankryk moet behoorlik senuwee van staal hê wanneer hulle die Passage du Gois, suidwes van Nantes, gebruik. Dié pad verbind die eiland Noirmoutier met die vasteland en is twee keer per dag onder water tydens hooggety. Motoriste en voetgangers is al telkemale daar vasgekeer. Die pad is glo in die laat 1700’s as ŉ “natuurlike gang” op ŉ kaart aangedui en het in 1840 diens begin doen as ŉ pad vir perdewaens. Die Passage du Gois het egter intussen deur verskeie ontwikkelingsfases gegaan en is vandag 4,1 km lank. Dié skynbaar gewone pad is egter baie gevaarlik en daarom is spesiale panele aan albei ente opgerig om mense te waarsku wanneer dit nie veilig is om die pad te gebruik nie. Met hooggety spoel die see soms so diep as drie meter oor die pad. Verhoogde veiligheidstorings is langs die pad opgerig waarop mense kan klim wanneer hulle die gety onderskat het. Jy sal egter maar moet afskeid neem van jou motor! Bron: Brightside